Goreyê zanayîşan teyarayanê şerî yê dewleta tirke saete 10:40 dewa Dîgure ya bajarekê Sînunî ya Şengalî ser o bombayî varnayî.
Goreyê dîmenanê ke Rojnewsî weşanayî bombayî kewtî zereyê dewe û zeraro madî viraşt. Bombardûman de keye û dêsê dewijan ameyî pirodayene û wesayîtêk ame xerakerdene.
Hêrişî ra dima heyetêkê artêşa Iraqî warê bombardûmanî de cigêrayîş kerd. Derheqê cigêrayîşî de xeberê hîrayî nêameyî destvistene.
